Duminică, 31 martie, credincioșii din Cartierul Micro 17, municipiul Satu Mare, au sărbătorit hramul Bisericii Ortodoxe "Buna Vestire" printr-o zi de rugăciune și comuniune.
Sfânta Liturghie a fost oficiată de un sobor de preoți condus de Preasfințitul Părinte Iustin, Episcopul Maramureșului și Sătmarului.
Alături de credincioşi la Sfânta Liturghie au participat: Mircea Govor, președintele PSD Satu Mare, Radu Roca, prefectul județului, viceprimarul municipiului Satu Mare, Cristina Tămășan-Ilieș, consilierul județean, Cătălin Filip, prim-vicepreședintele OFSD Satu Mare, Mirela Suciu, secretarul org. jud. TSD, Claudiu Tămășan și alți membri PSD.
Biserica cu hramul "Buna Vestire" a fost înființată recent, iar sfințirea locului și punerea pietrei de temelie a avut loc în 25 martie 2001. Prima Sfântă Liturghie în biserica nou construită a fost oficiată de către Preasfințitul Părinte Iustin cu ocazia hramului din anul 2015.